આજે શરૂઆતે ઓટોમોબાઇલ, મેટલ, ઓઇલ એન્ડ ગેસ, મિડકેપ અને સ્મોલકેપ સેક્ટરના શેરમાં પ્રોફિટ બુકિંગ જોવા મળ્યું હતું. જોકે ગઇ કાલથી શરૂ થયેલી ગુડ્સ એન્ડ સર્વિસ ટેક્સ કાઉન્સિલની બેઠક આજે પૂરી થઇ રહી છે. જીએસટીની કેટલી ચીજવસ્તુઓના રેટમાં ઘટાડો આવે તેવી શક્યતાઓ પાછળ સિરામિક, કન્ઝ્યુમર ડ્યુરેબલ કંપનીના શેરમાં ઉછાળો નોંધાતો જોવા મળ્યો હતો. દરમિયાન બેન્ક, કેપિટલ ગુડ્સ સેક્ટરમાં પણ આજે શરૂઆતે સકારાત્મક ચાલ નોંધાતી જોવા મળી હતી. બજારના જાણકારોના જણાવ્યા પ્રમાણે જીએસટીમાં મોટા ફેરફાર થઇ શકે છે તેવી શક્યતાઓ પાછળ કેટલીક કંપનીના શેરમાં ઉછાળાની ચાલ નોંધાઇ હતી.